Fendtin maailma | Yritys | Historia - Fendtin maailma
AGCOSijaintiHistoria
75 vuotta DieselrossFendt-museo
Faktat ja numerotLaatuAjo-ohje
Menestyksekästä maatalousteollisuuden historiaa - Fendtin kirjoittamana
Kun Fendtin veljekset isänsä Johann Georgin opastuksella alkoivat rakentaa traktoreita sepänverstaassaan, eivät he voineet aavistaakaan niitä mullistavia muutoksia, joita traktoriteknologiassa tulisi tapahtumaan tämän vuosisadan aikana. Mutta alusta alkaen suunta ja tavoite oli heille täysin selvä: vaikutuksen tekeminen asiakkaaseen uusien teknologisten ratkaisujen, tuottavuuden ja luotettavuuden avulla. Näin sai alkunsa vuonna 1930 markkinoille tuotu Euroopan ensimmäinen pientraktori, jossa oli 6 hevosvoiman moottori, kiinteä aura ja erillinen leikkuupuimuri.
Ensimmäistä kertaa myös pienten ja keskisuurten maatilojen oli taloudellisesti mahdollista korvata hevonen traktorilla. Ohjelman nimi oli Dieselroß (dieselhevonen). 31. joulukuuta vuonna 1937 Xaver Fendt & Co. merkittiin Kemptenin kaupparekisteriin.
Seuraavana vuonna tehtaan tuotantolinjalta oli valmistunut jo 1000 kappaletta 16 hevosvoiman F 18 Dieselross -traktoria. Mallin F 22 markkinoilletulon myötä vuonna 1938 Fendt esitteli traktorin, jossa näkyivät jo selvästi 50-luvulla tulossa olevan kehityksen merkit: 2-sylinterinen moottori, pystysuuntainen jäähdytin ja 4-nopeuksinen vaihteisto.
Vuonna 1942 dieselpolttoainepula ja dieseltraktoreiden käyttökielto johtivat puukaasugeneraattorilla toimivan 25 hevosvoiman traktorin kehittämiseen.
Toisen maailmansodan jälkeen yhtiö laajeni nopeasti Fendtin veljesten, Hermannin, Xaverin ja Paulin johtamana.
HP Dieselross F 12 L esiteltiin yleisölle ensimmäisen kerran vuonna 1952, ja sen sarjatuotanto aloitettiin vuonna 1953. Vuonna 1953 markkinoille tuotiin Fendtin 12 hevosvoiman traktori, jossa oli neljä työkoneen asennuspaikkaa. Vuonna 1959 mallille myönnettiin DLG-palkinto nerokkaasta yhden miehen järjestelmästään. Vuonna 1958 valmistui ensimmäinen Favorit 1, joka oli muotoilultaan ja teknisiltä ominaisuuksiltaan suuntaanäyttävä edelläkävijä. Sen ominaisuuksiin kuuluivat mm. 40 hevosvoiman moottori sekä monivaihteinen säätyvä vaihteisto.
Vuonna 1961 tuotantolinjalta ajettiin ulos järjestyksessään sadastuhannes Fendt-traktori: 30 hevosvoiman Farmer 2. Huikeasta menestystarinasta kertovat ne tähän mennessä myydyt 60 000 työkonetraktoria, varusteinaan kylvöstä sadonkorjuuseen ulottuva mekaaninen järjestelmä.
Vuonna 1976 markkinoille tuodun maksimissaan 150 hevosvoiman Favorit-suurtraktorisarjan myötä Fendt siirtyi aivan uudelle markkinasektorille.
Vuonna 1980 esitelty 300-sarjan Farmer-mallisto, joka sisälsi runsaasti uusia teknologisia innovaatioita, mm. 40 kilometrin tuntinopeus ja kumilaakeroitu ohjaamo, on toiminut suunnannäyttäjänä viime vuosien menestykselle.
Ohjaavan periaatteen "Parempi näkyvyys parantaa työskentelyä" tuloksena oli konepellittömän 380 GTA -järjestelmätraktorin kehittäminen vuonna 1984, jonka salaisuus oli nerokas ajoneuvon lattian alle sijoitettu moottori.
Fendt nousi Saksan markkinajohtajaksi ensimmäisen kerran vuonna 1985. 200-sarjan 40–75 hevosvoiman traktoreiden ominaisuuksia olivat korkea teknologinen taso ja kompaktit mitat, jotka saatiin nyt käyttöön vakiotraktoreihin sekä viini- ja hedelmätarhojen erikoistraktoreihin.
1993: 800-sarja oli maailman ensimmäinen suurtraktorisarja, jonka ominaisuuksiin kuuluivat turbovaihteisto, hydropneumaattisesti jousitettu ohjaamo, etuakselin jousitus sekä 50 km/h ajonopeus. 230 hevosvoiman Favorit 824 edusti traktorin huipputehoa.
Vuonna 1994 esitelty sarjan 500 C Favorit-traktori (95–140 hv), joka tarjosi 50 km/h ajonopeuden, jousituksen ja turbovaihteiston keskitehoalueelle, teki voimakkaan vaikutuksen niin maanviljelijöihin kuin asiantuntijoihinkin.
Suuntaanäyttävä järjestelmätraktori Xylon (110–140 hv), joka tuotiin markkinoille vuonna 1995, edusti maatalouden, maisemanhoidon ja kunnallistekniikan käyttökohteisiin soveltuvaa yleistraktoria.
Vuonna 1996 markkinoille tuotu Vario 926 oli merkittävä virstanpylväs: ensimmäinen portaattomalla Fendt Vario -vaihteistolla varustettu suurtraktori. Vallankumous vaihteistojen valmistuksen alalla.
Johtavana korkean teknologian ja korkean laatutason merkkinä Fendtistä tuli osa maailmanlaajuisesti toimivaa AGCO-konsernia vuonna 1997. Samana vuonna Fendt estteli portaattomaan käyttöteknologiaan perustuvalla Vario-vaihteistolla varustetun Favorit-sarjan tehoalueella 170–260.
1997: Uusi traktorisukupolvi Farmer 300C (75–95 hv).
Vuonna 1998 markkinoille tuodun uuden 700 Vario -sarjaan kuuluvan Favorit-traktorin (140 ja 160 hv) myötä Fendt asetti jälleen uudet standardit tulevaisuudelle. Innovatiiviselle ohjausjärjestelmälle ja Fendt Variotronic -vaihteistolle myönnettiin useita kansainvälisiä palkintoja.
1998: 95 hevosvoiman 380 GTA Turbo ja 75 hevosvoiman 370 GTA edustivat alkuperäistä erinomaisen näkyvyyden tarjoavaa traktoriteknologiaa.
1998: Ensimmäinen Fendtin leikkuupuimuri esitellään yleisölle1999: Fendt esittelee 11 erilaisesta traktorimallista (86-286 hv) koostuvan Vario-ohjelmansa teemanimellä Vario 2000: Farmer 400 Vario, Favorit 700 Vario ja Favorit 900 Vario. 2001: Fendtin traktorisarja kasvaa 300 C -mallilla (75-100 hv)2002: Fendt laajentaa valikoimaansa: Farmer 200 V/P (65-94 hv), 800 Vario TMS (168-195 hv), 900 Vario TMS (198-310 hv), Fendt-leikkuupuimurin C-sarja, Fendtin pyörö- ja kanttipaalipuristimet 2005: Fendt esittelee Agritechnica-messuilla 360 hevosvoiman ja 60 km/h huippunopeuden Vario 936 -traktorinsa sekä uuden Vario 312 -traktorin. Dieselrossin 75. merkkipäivä.2006: Viisi uutta Vario-traktorisarjaa, johon kuuluu 21 uutta mallia teholuokassa 95-360 hv.2007: Fendt esittelee Agritechnica-messuilla tulevaisuuden tehokkaan hyötyajoneuvon TRISIX-projektiinsa liittyen. Messuilla esitellään myös rapsiöljyllä toimiva traktori sekä Fendtin uusi CARGO-etukuormaaja.2008: Fendt esittelee Wadenbrunnin metsäpäivillä 11 uutta leikkuupuimurimallia, esimerkiksi 459 hevosvoiman roottoripuimurin ja markkinoiden suurimman roottorin.2009: Fendtin uudet erikoistraktorit esitellään yleisölle ensimmäistä kertaa Pariisin SIMA-messuilla: portaattomalla käytöllä varustettu 200 Vario V/F/P -sarja.Fendt esittelee Agritechnica-messuilla 200-sarjan Varion, uuden Vario 800 -traktorin, täydellisesti uudistetun Variotronic-elektroniikkakonseptin sekä Fendt-hybridipuimurin. Fendt on valmistanut 100 000 Vario-vaihteistoa ja viimeistellyt Vario-tuotesarjansa. Merkkipaaluja juhlitaan teemalla: “Tähän mennessä 100 000 Variota - tästä lähtien 100-prosenttisesti Vario”. Fendt on AGCO-yhtymän kansainvälinen tuotemerkkiCopyright © 2013 AGCO GmbH. Kaikki oikeudet pidätetään.